เคเอสเคมั่นใจขึ้นแท่น
เคเอสเคพร้อมโตตามตลาด วางเป้าบริษัทชั้นนำ
29 ต.ค. 2565

เคเอสเคพร้อมโตตามตลาด วางเป้าบริษัทชั้นนำ
นายหว่องคิมเต็กรักษาการเจ้าหน้าที่บริหารสูงสุด บริษัท เคเอสเค ประกันภัย (ประเทศไทย) เปิดเผยว่า หลังจากบริษัทปรับปรุงภาพลักษณ์ใหม่มาตั้งแต่ปี 2555 ส่งผลบริษัทมีรายได้เพิ่มขึ้นอีกเท่าตัว และเป็นไปตามเป้าหมายที่ต้องการเป็นหนึ่งในบริษัทประกันภัยชั้นนำของไทยภายในไม่กี่ปีข้างหน้าให้ได้ ซึ่งตลาดการประกันภัยของไทยนั้นมีศักยภาพสูง และทำให้บริษัทสามารถเติบโตไปพร้อมกับตลาดได้
ทั้งนี้ ปัจจัยสำคัญยังคงเป็นเรื่องการบริการลูกค้าและยืดหยุ่นพอที่จะตอบรับไลฟ์สไตล์หรือความต้องการของลูกค้าที่ไม่มีเวลามากนัก และเน้นบริการที่ปลอดภัย
“เราเชื่อว่าเทคโนโลยีจะช่วยเพิ่มศักยภาพการบริการ จึงเริ่มนำผลิตภัณฑ์ใหม่เข้าสู่ระบบอิเล็กทรอนิกส์ เริ่มจากกรมธรรม์ประกันภัยรถยนต์ ตัวแทนของเราจึงทำธุรกรรมจากที่ใดก็ได้แค่มีอินเทอร์เน็ต เราเชื่อว่าลูกค้าต้องการบริการทันท่วงทีผ่านสมาร์ทโฟน แท็บเล็ต หรือคอมพิวเตอร์” นายหว่อง กล่าว
สำหรับกลยุทธ์ที่สำคัญ มีเป้าหมายจะติดตั้งรูปแบบส่งเสริมด้านการตลาดและการปฏิบัติงานอย่างเต็มตัวในสำนักงานส่วนภูมิภาคของบริษัท โดยระบบจะเชื่อมโยงและสอดคล้องกับสำนักงานใหญ่ที่มาเลเซีย เพื่อเพิ่มความมั่นใจในบริการ